Урок пазакласнага чытання ў 7 класе

**Тэма: Уладзімір Аляхновіч “Першае каханне”**

**Мэта і задачы**: стварэнне ўмоў для ўсведамлення  зместу твораў, узбагачэння эмацыянальнага свету вучняў праз суперажыванне героям літаратурнага твора;садзейнічаць развіццю камунікатыўных навыкаў праз уменні вызначаць характэрныя рысы герояў, іх настрой, паказваць ролю сродкаў мастацкай выразнасці ў перадачы пачуццяў  герояў, аргументаваць, даказваць сваю думку, карыстацца цытатамі з твораў выхаванні культуры ўзаемаадносін паміж падлеткамі, шчырасці ў выражэнні пачуццяў; раскрыць ідэю прыгажосці  і непаўторнасці пачуцця першага кахання; навучыцца рабіць параўнальны і псіхалагічны аналіз вобразаў  герояў твора.

Абсталяванне: партрэт пісьменніка,тэкст твор “Першае каханне” У. Аляхновіча, карткі з заданнямі, мультымедыйная прэзентацыя.

Эпіграф:                                              *Толькі з табою мне хочацца быць,*

*Толькі з табою.*

*Радасць, і гора, і шчасце дзяліць*

*Толькі з табою*.

Адам Русак

Ход урока:

1. ***Арыенціровачна-матывацыйны этап.***

 Стварэнне добразычлівай атмасферы ў класе праз уступнае слова настаўніка.

Гучыць песня ў выкананні Маргарыты Ляўчук “Гісторыя кахання”, на экране змяняюцца слайды прэзентацыі.

Настаўнік. Добры дзень, дарагія вучні і госці!За акном ярка свеціць красавіцкае сонейка, яно спрыяе цудоўнаму настрою і ўсмешкам на вашых тварах. Павярніцеся адзін да аднаго, пажадайце поспехаў, высокіх балаў, плённай працы на ўроку.

***2. Паведамленне тэмы і мэты ўрока.***

Настаўнік. Сяброўства, першае каханне – адна з самых распаўсюджаных і цікавых тэм у творчасці сусветных пісьменнікаў і паэтаў. На дошцы – радкі з верша знакамітага беларускага паэта Адама Русака “Толькі з табою мне хочацца быць…” Паслухайце, калі ласка, увесь верш мастака слова і адкажыце на наступныя пытанні:

- Якім настроем прасякнуты верш?

- Каму мог сказаць такія словы лірычны герой?

**Адам Русак**

Конец формы

Толькі з табою мне хочацца быць,  
Толькі з табою,  
Радасць і шчасце з табою дзяліць  
Толькі з табою.

Ранняй часінай к табе я лячу,  
Позняй парою.  
Толькі к табе прыхіліцца хачу  
Сэрцам, душою.

Выйсці у поле, дзе нівы шумяць,  
Там, за ракою.  
Першую зорку на небе спаткаць  
Толькі з табою.

Гэтак не страшны цяжкія пуці  
Будуць з табою,  
Гэтак ісці неразлучна ў жыцці  
Толькі з табою.

Так, сапраўды, такія словы можна сказаць дарагому, блізкаму чалавеку, з якім можна дзяліць усё ў жыцці. Сёння на ўроку мы пазнаёмімся з апавяданнем Уладзіміра Аляхновіча “Першае каханне”. Ужо па назве твора можна здагадацца пра яго тэму. Гэтая тэма хвалюе людзей рознага ўзросту, асабліва падлеткаў (запіс тэмы ў сшыткі).

Каханне – самае незвычайнае, таямнічае, трывожнае пачуццё. Немагчыма зразумець, калі і дзе яно напаткае цябе, што прынясе – радасць ці расчараванне. Але адно толькі можна сказаць з упэўненасцю: каханне – гэта пачуццё, якое спее ў душы чалавека, якое акрыляе, натхняе, робіць з чалавекам цудоўныя пераўтварэнні.

***3. Аперацыйна-пазнавальны этап.***

***1. Прыём “Літаратурнае даследаванне”.***

Падрыхтаваны вучань  паведамляе факты з біяграфіі Уладзіміра Аляхновіча  (сцісла).

 2. Работа з тлумачальным слоўнікам.

Настаўнік. Першае каханне – гэта асалода, нектар, якім чалавек сілкуецца ўсё жыццё, гэта невычэрпная крыніца вечнай маладосці чалавечай душы.

Давайце зачытаем , якія азначэнні паняццяў «любоў»,“каханне” падаюцца ў тлумачальным слоўніку,у чым розніца паміж гэтымі словамі?

***Любоў,-бові і –бві,ж.1. Пачуццё сардэчнай прыхільнасці,адданасці каму-н.,чаму-н. (да радзімы)***

***2. Схільнасць,цяга да чаго-н.(да музыкі);***

***Каханне, -я, н. Вялікае сардэчнае пачуццё да пэўнай асобы другога полу. Першае каханне. Прызнацца ў каханні.***

3. Гульня “Асацыяцыі”.

Настаўнік. На дошцы запісаны словы-, дзеці павінны падабраць сінонімы з якімі ў іх асацыіруецца ўяўленне пра першае каханне. Настаўнік: абмяркуйце вашы асацыяцыі ў парах і выберыце найбольш яскравыя і цікавыя, назавіце іх.

Напрыклад: Каханне - … радасць, пяшчота, самота, узаемаразуменне, павага, дапамога, вернасць,безадказнасць, надзейнасць, сяброўства, шчасце…

Настаўнік. Скажыце, калі ласка, ці правільна мы вызначылі сінонімы да слова “каханне”? Так, я згодна з вамі.

4. Высвятленне чытацкага ўспрымання.

Настаўнік. Мне хочацца даведацца пра тыя пачуцці, якія выклікаў у вас прапанаваны для самастойнага чытання твор. Адкажыце, калі ласка, на наступныя пытанні:

- Ці спадабалася вам апавяданне Уладзіміра Аляхновіча? Чым?

- Якую тэму раскрывае твор “Першае каханне”?

- З якімі героямі вы пазнаёміліся? Хто з герояў зацікавіў вас? Чым?

5***. Прыём “Што? Дзе? Калі?”***

Настаўнік. Папрацуйце самастойна, запоўніце табліцу-кластар  па прачытаным творы( у кожнага вучня на парце).

|  |  |  |  |
| --- | --- | --- | --- |
| Хто? | Што?  (гаворыцца пра герояў) | Дзе?  (развіваецца дзеянне) | Калі?  (развіваецца дзеянне) |
| Яўген  Шостак | Сямікласнік,працалюбівы,  вясёлы | Вёска Гулічы і Азярцы | Зіма,вясна |
| Марылька Кранько | Высокая, танклявая,таксама сямікласніца з блакітнымі вачыма і светлымі валасамі | Вёска Гулічы і Азярцы | Зіма,вясна |

 Вучні агучваюць запісаныя факты.

6***.  Гульня “Чароўны капялюш”.***

Больш глыбокі і дэталёвы аналіз твора праводзіцца шляхам адказу вучняў  на “тоўстыя”(блакітны колер) і “тонкія” (чырвоны колер) пытанні, якія знаходзяцца ў нашым капелюшы і выбіраюцца вучнем самастойна.

**“Тоўстыя” пытанні патрабуюць разгорнутага і поўнага адказу:**

-       “У той жа вечар у Яўгена ўпершыню моцна зашчымела сэрца”. Чаму? Дайце некалькі тлумачэнняў. (Ён не ўмеў танцаваць. А Марылька танцавала з Мішкам Свістуном)

-       Пералічыце, якія змены адбыліся ў жыцці Яўгена Шостака пасля школьнага навагодняга вечара. Як быццам нічога і не здарылася, але ранкам ён пачаў самастойна ўставаць ,раней маці не магла яго дабудзіцца, каб хучэй сустрэцца з Марылькай

-     Чаму пісьменнік з любоўю і спачуваннем адносіцца да сваіх герояў?

-     Як вы думаеце, якую ролю ў творы адыгрываюць апісанні прыроды? Зачытайце некалькі прыкладаў з апавядання “Першае каханне”.

**“Тонкія” пытані патрабуюць ад вучня хуткага і адназначнага адказу:**

- Хто з’яўляецца галоўнымі героямі апавядання?

-  Што аб’ядноўвала Марыльку Кранько і Яўгена Шостака?

-  Чаму Яўген узлаваўся, “рэзка павярнуўся і пайшоў да выхада” падчас школьнага вечара?

-  Па якой прычыне Марылька апынулася ў бальніцы?(зацяжная ангіна)

-  Якую колькасць пралесак сарваў Яўген для Марылі? Як ён гэта патлумачыў?(5 пралесак, няхай у Марылькі будуць па ўсім прадметам пяцёркі-сказаў Яўген)

-  Чаму юнак трапіў у бальніцу?(праваліўся пад лёд,прамок і мог захварэць на запаленне лёгкіх)

***7. Хвілінка адпачынку.***

Падрыхтаваны вучань чытае  верш беларускага паэта, прысвечаны тэме кахання:

С. Грахоўскі “Вяршыня кахання”.

***8. Прыём “У пошуках скарбаў”.***

У вучняў на партах ляжаць карткі з цытатамі з тэкста. Настаўнік. Знайдзіце, калі ласка, у прапанаваных апісаннях сродкі мастацкай выразнасці – эпітэты, метафары, параўнанні. Падумайце, якая іх роля ў разуменні характараў галоўных герояў (пры адказе кожны вучань павінен даць  поўнае тлумачэнне і выказацьуласную ацэнку паводзінаў герояў).

1.     “Яўген куляй урываўся ў палату і, забыўшыся прывітацца, спалоха наглядзей на крыху пачырванеўшыя вочы дзяўчыны...” (параўнанне).

2.      “Шостак садзіўся на край ложка, трымаўяе гарачыя рукі ў сваіх, і яны, пазіраючыадноаднаму ў вочы, доўгашапталіся, здаецца, аб усім на свеце...” (эпітэт).

3.      “Яшчэ ўчора ў ельніку ён нагледзеў купіну блакітных, нібы вочкі ў Марылькі, першых веснавых кветак...” (параўнанне).

4.     “Як толькі Шостак выйшаў на двор, - зразумеў, што ўсяго за адну ноч вясна ахапіла ўсё наваколле...” (метафара).

5.     “Калі Шостак падышоў да Ясенькі, стала ясна, што паводка ўжо набрала поўную сілу...” (метафара).

6.     “Ясенька зараз бурліць, напэўна, як раз’юшаная...” (параўнанне).

7.     “Яе блакітныя вочы свяціліся трывогай, ласкай і дабрынёй...” (метафара).

Настаўнік. Выканаўшы заданне, вучні павінны прыйсці да высновы, што першае каханне не заўсёды бывае ўзаемным і шчырым, надае чалавеку крылы і ўзнімае яго на сёмае неба, але і безадказным, калі закаханы адчувае адзіноцтва і самоту.

***9. Хвілінка творчасці. Прыём  “Крыжаванка” .***

Настаўнік. Наш урок падыходзіць да завяршэння. Давайце разгадаем крыжаванку па змесце апавядання і тэорыі літаратуры, ключавое слова якой будзе непасрэдным чынам звязана з тэмай нашага ўрока. Аб’яднайцеся, калі ласка, у пары  і на працягу некалькіх  хвілін якія неабходныя словы трэба ўставіць у крыжаванку.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | 1. | ш | о | с | т | а | ***к*** |  |  |  |  |  |  |
|  |  |  |  |  | 2. | п | р | ***а*** | л | е | с | к | і |  |
|  |  |  |  |  |  |  | 3. | ***х*** | в | а | р | о | б | а |
|  |  |  |  | 4. | л | і | д | ***а*** | ч | к | а |  |  |  |
| 5. | а | п | а | в | я | д | а | ***н*** | н | е |  |  |  |  |
|  |  | 6. | п | а | р | а | ў | ***н*** | а | н | н | е |  |  |
|  |  |  |  |  |  | 7. | м | ***е*** | т | а | ф | а | р | а |

Пытанні да крыжаванкі:

1.   Назавіцепрозвішчагалоўнага героя апавядання “Першаекаханне” (Шостак).

2.     Якіякветкіпадараваў юнак Марыльцы? (Пралескі).

3.     Што  стала прычынайтаго, штоМарылькаапынулася ў бальніцы? (Хвароба).

4.     Якое жаночае імя нагадвае лодачку? (Лідачка)

5.     Назавіце жанр прачытанагатвора. (Апавяданне).

6. Мастацкіпрыём, супастаўленне двух прадметаўабоз’яў на асновеіхпадабенства. (Параўнанне.)

7.  Троп, слова абовыраз, якія ўжываюцца ў пераноснымзначэнні, у асновеякогаляжыцьненазванаепараўнаннепрадмета з якім-небудзьіншым на падставеіхагульнайпрыкметы. (Метафара).

***10. Рэфлексійна-ацэначны этап***

1. Складанне сінквейна.

Падагульнім сказанае па тэме нашага ўрока і складзём сінквейн на тэму “каханне”.

Каханне

Чыстае, шчырае

Давяраць, паважаць, сябраваць

Закаханыяідуць па жыцціпобач.

Шчасце

Каханне

Безадказнае, балючае

Спадзявацца, радавацца, перажываць

Каханне – крок у дарослаежыццё.

Самота

Падвядзенне вынікаў урока :настаўнік выстаўляе адзнакі за работу на ўроку, каменціруе іх, далей праводзіцца рэфлексія “Складзем сэрца разам”,вучням трэба будзе вызначыць ці дасягнута была мэта ўрока ,ці спадабаўся ўрок і ўсё было зразумела.

***11. Дамашняе заданне:*** скласці віктарыну “Веру – не веру” (па творы “Першае каханне” У. Аляхновіча) або прыдумаць сваю канцоўку для твора.

***Дадатак***

***СяргейГрахоўскі*** ***Вяршыня кахання*** 2001г.  
Вяршыня кахання — з усіх таямніц таямніца,  
Нясмелае слова, збянтэжаны рух.  
Як з крэсіва, знічка ўначы заіскрыцца,  
І шчасцем сагрэе і сэрца і дух.  
  
Ускрэсне каханне ў парыве адзіным,  
І шэптам душа ашчаслівіць душу,  
Імгненнай хвілінай здадуцца гадзіны,  
Калі я малюся, але не зграшу.  
  
Чароўных дасюль не пазбавіцца згадак  
І таямніцаў таго пачуцця,  
Неразгаданых ніколі загадак  
Адзінства дваіх і пачатку жыцця.

Уладзімір Аляхновіч нарадзіўся 11 снежня 1957 года ў вёсцы Варгуцьева ў сялянскай сям’і. Пасля заканчэння педагагічнага вучылішча працаваў настаўнікам працы і фізічнага выхавання на Гомельшчыне. Праз некалькі гадоў стаў выконваць абавязкі дырэктара Філатаўскай сярэдняй школы, адначасова атрымлівае вышэйшую адукацыю – завочна вучыцца ў Мазырскім педінстытуце. З 1994 года кіруе Філатаўскім тэрытарыяльна-школьным комплексам. У 2002 годзе за шматгадовую плённую працу па навучанні і выхаванні падрастаючага пакалення Уладзіміру Аляхновічу прысвоена званне “Заслужаны работнік адукацыі Рэспублікі Беларусь”. Аўтар шматлікіх твораў для дзяцей і моладзі.